Боян Бойчев
Каквото си ти за мен

chitanka.info

На Ели

Искам да откривам в очите ти тихия пристан,

Където да се завръщам след дългия ден,

И теб всеки миг да преоткривам аз искам

Като далечна земя, като хоризонта пред мен.

Не, ти не знаеш за мене какво си,

Глътката въздух, океан от любов,

Бели чайки на крилете си носят

Копнеж и страст, нежност и зов.

Искам очите ти като фар да ми светят

В яростна буря, в непрогледната нощ,

Да усещам в тях най-тихата вяра,

И любов с неподозирана мощ.

Тогава ще разбереш за мене какво си,

И страст, и нежност, и вяра, и зов,

Защото само теб в сърцето си нося,

Целуната от моята тиха любов.

2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.